**LES FORMIGUES TREBALLADORES**

“Les petites formiguetes a l’estiu, surten arrengleradetes del seu niu, fent xiu, xiu, fent xiu, xiu........ Així ho diu la cançó. I així ho podem veure al camp, i als prats de les nostres cases de camp. Les heu vistes algun cop? Us heu fixat que sempre van carregades amb brosses, molles de menjar, grans de blat, i moltes coses més, que, molts cops, són més grans que elles?....Fan unes llargues fileres, i totes van caminant cap al seu niu.

Són molt treballadores i previsores. A l’estiu, que fa bon temps, s’afanyen a recollir i amuntegar en el seu formiguer tota mena de coses que els puguin servir per alimentar-se, fins i tot quan fa mal temps, a l’hivern, i no poden sortir del seu niu. En canvi, hi ha altres animals que no són tan treballadors.

Una vegada, a l’estiu, hi havia unes formigues que anaven pel camp recollint grans de blat, restes de menjar, i tot el que els semblava que els podria aprofitar per a no passar fred ni gana durant l’hivern

Per allà a prop hi havia un “saltamontes” que era molt gandul, i que tenia massa calor per treballar com elles. S’estava sota les herbes, per a que no li toqués el sol, tocant la guitarra i cantant, mentre menjava i bevia. Quan va veure les formigues, tan arrenglerades i carregades de coses, se’n va burlar, i els deia: -“Com és que treballeu tant? No teniu calor? Si ara podeu trobar tota mena d’aliments per a no passar gana, per què us afanyeu en portar-ne més i més al vostre formiguer?. Tots els animals que he vist estan descansant i passant-s’ho bé, com jo”

Les formigues, carregades i suant, passaven pel davant del “saltamontes” sense fer cas del que els estava dient, i fent el sord a les seves burles

Va passar l’estiu, i va arribar el mal temps. Feia vent, molt de fred, i va començar a ploure. Tots els animals s’amagaven als seus caus per protegir-se del mal temps.

Les formigues també es van quedar amagades al seu formiguer, però no els importava, perquè allà tenien tot el que necessitaven per passar l’hivern, i estaven molt tranquil·les

Però el “saltamontes”, que s’ho havia passat tan bé durant tot l’estiu, i no havia pensat que després vindria l’hivern i el mal temps, aviat es va quedar sense res per menjar, i, com que estava famolenca, se’n va anar al formiguer i va dir a les formigues:-“Sé que teniu molt de menjar al vostre formiguer, no me’n podríeu donar una mica? Segur que en teniu de sobres, i jo estic passant molta gana”

I les formigues li van contestar: -“Si en lloc de passar-t’ho bé, canta que canta, i descansant a l’ombra dels arbres, haguessis treballat i haguessis guardat menjar per al mal temps, i no t’ haguessis burlat de nosaltres, que treballàvem tant, ara podries menjar. No et mereixes que et donem res. Vés-te’n, vés-te’n”

I el “saltamontes es va haver d’espavilar buscant menjar entre les herbes gelades i aguantant la pluja, per a no morir-se de gana, mentre les formigues estaven al seu formiguer, gaudint del fruit del seu treball.